Bent Haller er danskur rithøvundur, málari og grafikari, føddur 5. juni 1946 uttan fyri Frederikshavn og býr í Thisted. Bent Haller hevur skrivað meira enn 50 bøkur, serliga skaldsøgur og stuttsøgur til børn og ung. Fleiri av bókunum eru gjørdar til film. Fyrsta bókin Katamaranen (1976) vann prís sum besta samfelagskritiska ungdómsbók, og tá ið framhaldið Sabotage (1977) kom út, var so heitt orðaskifti um innihaldið, at býráðið í Thisted bannaði báðum bókunum at kunna verða til láns á bókasavninum í býnum. Kanska kendasta bókin hjá Bent Haller er Kaskelotternes sang, sum kom út í 1981. Bókin Børn á markinum kom út í Danmark í 2008.